钦定古今图书集成/理学汇编/学行典/第267卷 > 戴琳
## 钦定古今图书集成/理学汇编/学行典/第267卷 > 戴琳

按《宜黄县志》：“戴琳，字伯淳，崇贤乡人。父有严，以子贵，
赠殿中丞。公博学积文，尤善赋诗，性刚介严厉。庆历
戊子，与其弟经臣同领乡举。皇祐壬辰，再领乡举，上
春官不第，无复仕进意，林泉自乐，缙绅称曰静逸先
生。有文集行于世。邹公馀，其甥也。馀赴省，先生以诗
送之。馀请委先生，但令汲扬子江心水以归，烹茶而”
已。及馀汲水归，先生辨其非是。馀辞以舟行急，将及
岸，方亟取水。其高致雅识如此。